open-index/open-wikipedia-markdown huggingface dataset:
LanguageTool

**LanguageTool** é revisor ortográfico e gramático libre e de código aberto multiplataforma que pode ser utilizado como unha extensión en LibreOffice/OpenOffice, Vim, Emacs, Firefox e Thunderbird, ou como aplicación de ordenador independente. Tamén pode integrarse en sitios web.

Baseado en patróns de detección erro, créanse as regras e despois revísanse no texto dado.

## WikiCheck 
LanguageTool ten unha páxina web comunitaria para comprobar contido da Wikipedia. Pode ser un artigo só, o contido dun cambio recente ou unha parte pequena de Wikipedia.

## Notas 
## Véxase tamén 
### Outros artigos 
* OpenTaal
* Lightproof

### Ligazóns externas 
* Sitio web oficial 
* Languagetool-org En GitHub
* FOSDEM 2014 presentación: "Como atopamos un millón de erros de estilo e de gramática na Wikipedia inglesa"
Uber Arena

O **Uber Arena** é un pavillón multiúsos situado en Berlín, Alemaña, máis concretamente no barrio de Friedrichshain. Foi inaugurado no ano 2008 e conta cunha capacidade de 17.000 persoas. O pavillón é fogar do Eisbären Berlin, club de hóckey sobre xeo, e do Alba Berlín, equipo de baloncesto. Tamén se utiliza para concertos ou para outros partidos de hóckey sobre xeo, baloncesto ou balonmán. En 2009, O2 World acolleu a Final Four da Euroliga na que o Panathinaikos venceu 95-71 o CSKA Moscova.

## Nome 
O pavillón comezou denominándose **O²World**. En xaneiro de 2015, o fabricante alemán de automóbiles Mercedes-Benz, anunciou que alcanzara un acordo para cambiar o nome do lugar polo de **Mercedes-Benz Arena de Berlín** a partir do 1 de xullo do 2015, cunha duración de 20 anos.

En marzo de 2024, o pavillón pasou a chamarse Uber Arena, tras un acordo a longo prazo con AEG Europa.

## Eventos importantes 
A primeira banda que tocou no O2 World foi Metallica o 12 de setembro de 2008.

O multiúsos foi tamén anfitrión dos MTV Europe Music Awards 2009.

O lugar foi sede dun partido da NHL Premiere para a tempada 2011-12 o 8 de outubro do 2011, no que os Buffalo Sabres derrotaron 4-2 os Los Angeles Kings.

Este sitio foi sede tamén da segunda rolda da Euro Beach Soccer League 2011 entre o 8 e o 10 de xullo dese ano.

Britney Spears celebrou un concerto aquí o 26 de xullo do 2010.

En agosto de 2012, o fútbol praia volveu a este lugar co gallo da segunda rolda da Euro Beach Soccer League 2012.

## Galería de imaxes 

Ficheiro:O2 World Berlin.JPG|O pavillón visto dende fóra.
Ficheiro:Berlin-O2-night2.jpg|De noite.
Ficheiro:Berlin-O2-night.jpg|De noite.
Ficheiro:Berlin, O2 World.jpg|O pavillón en construción.
Ficheiro:O2 World Berlin-Friedrichshain.JPG|Vista dende os arredores.
Ficheiro:O2 World Berlin Haupteingang.JPG|Entrada.
Ficheiro:Berlin O2 World Spree2.jpg|Vista dende o río.
Ficheiro:Berlin O2 World Spree1.jpg|Vista dende a outra beira do río.
Ficheiro:Berlin O2 World 01(RaBoe).jpg|Parte traseira.
Ficheiro:O2 World.jpg|Interior.
Ficheiro:O2worldALBA.jpg|Partido do Alba Berlín no pavillón.
Ficheiro:Alba Berlin vs BBC Bayreuth, 19 February 2011 (2).jpg|Partido entre o Alba Berlín e o BBC Bayreuth.

## Véxase tamén 
### Outros artigos 
* Alba Berlín
* Eisbären Berlin
Jerónimo de Sousa

miniatura|265x265px|Jerónimo de Sousa
**Jerónimo Carvalho de Sousa, **nado en Loures o 13 de abril de 1947, é un obreiro metalúrxico, sindicalista e político portugués do Partido Comunista Portugués (PCP).

## Traxectoria 
Naceu na aldea de Pirescoxe, pertencente á freguesía de Santa Iría de Azoia, onde aínda hoxe reside, realizou o curso industrial, semellante á formación profesional, e comezou a traballar con 14 anos como afinador de máquinas na MEC - Fábrica de Aparelhagem Industrial. Foi delegado sindical nesa fábrica, chegando á Dirección do Sindicato dos Metalúrxicos de Lisboa, en 1973.

Entrou no PCP en 1974, tras a Revolución dos caraveis, e accedeu ao Comité Central en 1979. Foi deputado na Asemblea Constituínte, de 1975 a 1976, e varias veces elixido para a Asemblea da República, entre 1976 e 1992 e, de novo, en 2002, polo distrito de Setúbal. En 1996 presentou a súa candidatura a Presidente da República, renunciando a favor do candidato socialista, Jorge Sampaio. É secretario xeral do Partido Comunista Portugués, desde o 27 de novembro de 2004. En 2006 volveu presentarse á presidencia da república, logrando o 8.64% dos votos.
Vardo Rumessen

**Vardo Rumessen**, nado en Pärnu o 8 de agosto de 1942 e finado o 25 de agosto de 2015, foi un pianista, musicólogo e político estoniano, sobre todo recoñecido polo seu traballo coa música de Eduard Tubin

## Traxectoria 
Rumessen naceu nunha familia de músicos, seu pai Voldemar Rumessen era director de orquestra e profesor de música, e súa nai, Velda Rumessen era cantante de ópera. Estudou piano no Conservatorio de Tallin e a partir de 1969 comezou a dar clases alí. En 1973 traballou como editor musical da Eesti Radio. Intérprete de clásicos como Johann Sebastian Bach, Frederic Chopin ou Serguéi Rakhmáninov, tamén redescubriu numerosos compositores estonianos, como editor das súas composicións e como intérprete, publicando máis de 120 cadernos e libros de partituras. Gravou 20 vinilos e 25 CD con interpretacións de Bach, Chopin, Rakhmáninov, Eduard Tubin, Alexander Scriabin ou Mart Saar entre outros moitos compositores.

Firme partidario da independencia estoniana, membro da organización Comités de Cidadáns Estonianos (1989-1990) que buscaba restaurar a legalidade da República de Estonia na entón república soviética, ao tempo que militaba no Partido da Independencia Nacional Estoniana, foi delegado no Congreso de Estonia de 1990, unha iniciativa cidadá para restaurar un parlamento estoniano libre e membro do seu órgano permanente, o Comité Estoniano (1990-1992). En 1995 entrou no partido Unión a prol da Patria. Foi deputado no Riigikogu entre 1992 e 1995 e novamente en 1999-2003.

## Notas 
## Véxase tamén
### Ligazóns externas 
* Web oficial
* Ficha na Asociación de Músicos Profesionais Estonianos
Pazo do Fontelo

O **Pazo do Fontelo** é unha antiga mansión barroca do século XVIII emprazada no núcleo tradicional do Fontelo, na parroquia de Aiazo do concello coruñés de Frades. Ten recibido outras designacións, especialmente **Casa de Ramos** ou **Pazo de Ramos**, se ben hoxe en día, e debido á división da súa propiedade, resulta máis axeitado referirse ao mesmo pola localización.

## Características 
Unha única nave compón o pazo orixinal. Duns 25 metros de longo por outros 12 de ancho, o pazo foi ergueito en cachotaría de xisto e granito con ornamentación barroca traballada en cantaría nos esquinais, linteis, xambas e soleiras. Na fachada oeste eríxese unha prominente cheminea de cachotaría. Ademais dos máis de 600 m² de vivenda principal, engadíanse outras construcións complementarias nas inmediacións do mesmo, tales como hórreos ou alpendres, a maioría hoxe desaparecidos. No inicio da súa construción, houbo dificultades co tipo de solo do soar, no que non se atopaba un substrato firme para os alicerces, problema que se solucionou coa creación dun grande leito de madeira carbonizada. A súa construción tería sido ordenada arredor do cambio de século do XVII para o XVIII, sendo así finalizada esta na primeira metade do XVIII. No Pazo de Fontelo estableceuse daquela a liñaxe dos Ramos, unha adiñeirada familia, con múltiples terras en propiedade, moi ben colocadas na sociedade galega do momento e coñecidos polos seus contactos e influencias nas elites galegas e españolas do momento. Os cabezas de familia foron ben coñecidos, sobre todo, por manifestar activamente apoio a Carlos María Isidro de Borbón durante as guerras carlistas do século XIX. Naquela hora, O Fontelo era unha vila que actuaba como centro socioeconómico na contorna de Aiazo e as súas inmediacións. O pazo dos Ramos erixíase sobre a vila, destacando pola súa prominencia e envergadura. Antes de se constituír Frades como municipio, O Fontelo funcionaba como núcleo administrativo para diferentes aspectos, sendo a Casa de Ramos o principal lugar para calquera trámite.

A comezos do século XX, partillas de herdanzas deron lugar á división da mansión en varias vivendas, á vez que estas pasaron a mans doutras familias tras seren vendidas. Dúas divisións internas transformaron a nave principal en tres vivendas contiguas, sendo a orixe de diversas remodelacións que alterarían para sempre a estrutura e moitas das características orixinais do edificio. A día de hoxe consérvase a nave principal, tanto con modificacións internas como externas. Estas últimas dificultan a apreciación do pazo a simple vista, xa que en aparencia semellan diferentes casas e alpendres de materiais e revestidos variados. Porén, a súa fachada oeste, coa súa prominente cheminea e unha xanela no primeiro andar que conserva a ornamentación en cantería, e a día de hoxe a característica máis rechamante do Pazo do Fontelo.

## Notas
Elduayen (homónimos)

***Elduayen**, exónimo castelán de Elduain, un concello guipuscoano.
***José Elduayen Gorriti** (1823-1898), político, varias veces ministro.
:***Rúa Elduayen de Vigo**, nomeada en honra do anterior.
:***Rúa Elduayen de Baiona**, nomeada en honra do anterior.
:***Ángel Elduayen Mathet** (1855-1927), militar e político, fillo do anterior.
***Marquesado de Elduayen**, título nobiliario creado en 1876 por Afonso XII.
***Agustín Elduayen** (Donostia 1964), porteiro de fútbol que xogou no Deportivo da Coruña.
***Federico Elduayen** (1977), porteiro de fútbol uruguaio.
*O **Hospital Elduayen**, primeiro nome do Hospital Nicolás Peña de Vigo.
Porta do Camiño (Santiago de Compostela)

A **Porta do Camiño** de Santiago de Compostela era a primeira porta pola que entraban á cidade os peregrinos que acudían polo Camiño Francés. Desde este lugar pódese contemplar o Convento de San Domingos de Bonaval, sede do Museo do Pobo Galego desde 1963.

Antigamente existía un arco que formaba unha das sete entradas á cidade amurallada de Compostela, tras ser arrasada polas tropas do árabe Almanzor.

## Notas
Piedade

[miniatura|*Piedade* de [Miguel Anxo.]]
A **piedade** refírese á compaixón, a clemencia ou a misericordia que se ten cara a algo ou alguén.

## Etimoloxía 
A palabra *piedade* vén da palabra *pietas* latina, a forma do substantivo do adxectivo *pius*, que significa 'devoto' ou 'bo'.

Defínese a *pietas* coma un sentimento que impulsa ao recoñecemento e cumprimento de todos os deberes, non só para coa divindade, os pais, a patria, os parentes, os amigos, senón para con todo ser humano.

Segundo a RAG, a palabra piedade posúe estas acepcións: 
# Sentimento de devoción a Deus, a Virxe, os santos e as cousas da relixión. 
# Acción de axudar a alguén, que vén provocada polo sentimento de pena que nos produce a situación desa persoa ou animal.

## Notas
Davide Ghirlandaio

**Davide di Tommaso Bigordi**, nado en Florencia en 1452 e finado na mesma cidade o 10 de agosto de 1525, coñecido polo alcume de Ghirlandaio, foi un pintor italiano, coetáneo de Botticelli e de Filippino Lippi.

Foron os seus irmáns os tamén pintores Benedetto Ghirlandaio (1458-1497) e Domenico Ghirlandaio (1449-1494), o máis célebre deles. Sobriño seu foi o fillo de Domenico, Ridolfo Ghirlandaio (1483-1561).

Davide traballou sobre todo como axudante de Domenico, encargándose tamén das finanzas do negocio familiar. Tras a morte deste, asumiu a dirección do taller e a tutela do seu sobriño Ridolfo.

De estilo semellante ao do seu máis dotado irmán, é ,porén, inferior a el no debuxo e a modelaxe dos panos. Unha mostra do seu traballo como artista independente atópase na basílica de Santa Maria Novella (Florencia) cunha táboa, "Santa Lucía e un doador" (datado en 1494). Vasari lémbranos outros encargos da súa man, como unha "Crucifixión con santos", no cenáculo de Santa Apollonia.

Foi un notábel mosaicista. Súas son as decoracións da Catedral de Orvieto e as da Santa María del Fiore de Florencia (*luneto da Anunciación*), así como as da fachada da basílica della Santissima Annunziata, tamén na cidade do Arno.

## Obras 

|Ficheiro:'The Virgin and Child with Saints Apollonia and Sebastian', tempera on panel painting by Davide Ghirlandaio, 1490-1499, Philadelphia Museum of Art.jpg
|Ficheiro:Davide Ghirlandaio Retrato de dama de perfil Gemäldegalerie, Berlín.jpg
|Ficheiro:Davide Ghirlandaio - Selvaggia Sassetti.jpg

## Bibliografía 
* Dizionario enciclopedico Bolaffi dei pittori e degli Incisori italiani dall'XI al XX secolo, Torino, Giulio Bolaffi, 1972-1976.
* Giorgio Vasari. ''Le vite de' più eccellenti pittori, scultori e architettori'' Editorial Cátedra (2002), ISBN 84-376-1974-2, páxinas 555-556.

## Ligazóns externas 
* Biografía de David y Benedetto Ghirlandai nas Vidas de Vasari edic. Giuntina 1550
Misericordia

[miniatura|*Misericordia e Verdade* mostradas xuntas nunha representación do [século XIII dos *Salmos* 85 (10).]]

A **misericordia** é un sentimento e unha actitude bondadosa de compaixón cara a outra persoa, xeralmente do ofendido cara ao ofensor ou dende o máis afortunado cara ao máis necesitado, que leva a perdoar o que cometeu algunha falta ou ofensa, ou ao que foi vencido, ou a non abusar do máis débil. 

## Misericordia no cristianismo 
No cristianismo, é un dos principais atributos divinos. Cando os fariseos mostraron unha actitude inmisericorde cara a outros, Xesús reprendeunos, dicindo: *‘Quero misericordia, e non sacrificio’*.

## Etimoloxía 
A súa etimoloxía, do latín *misere* ('miseria', 'infelicidade', 'necesidade'), *cor*, *cordis* ('corazón') e *ia* ('cara aos demais'); significa ter un corazón solidario con aqueles que teñen necesidade. 

### Outros termos 
A palabra "conmiseración" comparte a raíz latina *misere*, e é un sentimento de compaixón polo sufrimento e as desgrazas alleas.

A palabra hebrea *ra·jamím* deriva do verbo *ra·ham* e defínese como “sentir ou irradiar afecto; ser compasivo". A palabra grega *é·le·os* (verbo, e·le·é·ō) está relacionado coa palabra para “matriz”, relativo ás entrañas ou ser entrañable e ambas foron traducidas como misericordia.
Catarina Martins

**Catarina Soares Martins**, nada o 7 de setembro de 1973 en Porto é unha lingüista e política portuguesa, deputada e voceira do Bloco de Esquerda (BE).

## Traxectoria 
Licenciada en linguas e literaturas modernas, estudou teatro na Academia de Coímbra e fundou o grupo teatral Visões Úteis en 1994, e foi dirixente da asociación de artes escénicas, Plateia. Membro da Mesa Nacional do BE, é deputada na Asemblea da República desde 2009.

Canda João Semedo resultou elixida coordinadora do BE o ano 2012 sucedendo a Francisco Louçã.

O 30 de novembro de 2014, tras a IX Convención do BE, Semedo abandonou o liderado que asumiu unha Comisión Permanente composta por seis membros, con Martins como voceira ata que en 2016 volveu ao posto de coordinadora do BE ata maio de 2023.

## Notas 
### Véxase tamén 
## Ligazóns externas 
* Ficha na Asemblea da República
Thomas Cromwell

**Thomas Cromwell**, nado en 1485 en Putney e finado o 28 de xullo de 1540 en Londres, foi un avogado e político inglés que serviu como ministro principal do rei Henrique VIII de 1532 a 1540.

## Traxectoria 
Cromwell foi un dos máis fortes e poderosos avogados da Reforma anglicana, axudou en procurar a anulación do matrimonio do rei con Catarina de Aragón para permitirlle casar con Ana Bolena. Tras o fracaso en 1534 das xestións para obter a aprobación do papa Clemente VII, papa, o Parlamento converteu ao rei en cabeza da rupturista Igrexa de Inglaterra, dándolle a Henrique a autoridade para anular o seu propio matrimonio. Cromwell logo teceu un rumbo evanxelista e reformista para a embrionaria igrexa como vicexerente real e vigairo xeral.

Enfrontado con Ana Bolena, xogou un papel importante na súa caída. Cromwell caeu en desgraza tras arranxar o matrimonio do rei coa princesa alemá Ana de Cleves, que se anulou logo de seis meses. Arrestouse a Cromwell durante unha xuntanza do Consello Privado o 10 de xuño de 1540 e foi executado o 28 de xullo por traizón e herexía.
Capela de Santa Marta do Burgo

A **ermida de Nosa Señora da Asunción do Burgo****,** máis coñecida dende o século XVIII como **capela de Santa Marta do Burgo****,** é unha capela do barrio costeiro do Burgo, na parroquia de Santa Mariña de Baíña, no concello pontevedrés de Baiona.

## Arquitectura 
Conserva vestixios do románico de transición. Pódese datar de finais do século XII e comezos do XIII.
miniatura|Placa.
É de planta rectangular cunha soa nave. A cuberta é a dúas augas. A fachada occidental ten unha porta de medio punto formada por 12 doelas, probablemente do século XVI. A espadana é sinxela e pequena, cun só oco. A porta sur e os canzorriños conservan o estilo románico. A sancristía foi engadida na reforma do XVIII.

Ó longo do tempo sufriu moitas modificacións, debido a que foi saqueadas polos ingleses, entre eles o pirata Francis Drake en maio de 1585.

## Santa Marta 
Santa Marta é venerada nesta capela con gran devoción. O día 15 de agosto, celébrase unha romaría. Santa Marta dálle nome á península, ó castro e á praia.

## Notas 
## Véxase tamén 
### Ligazóns externas 
* Capela de Santa Marta de O Burgo en Turgalicia.
Top 14 2014-2015

A **tempada 2014-2015 do Top 14** foi a 116ª edición da primeira división da liga francesa de rugby, un torneo fundado no ano 1892. A fase de liga comezou o 16 de agosto de 2014 e rematou o 23 de maio de 2015.Esta fase continuouse co playoff, que rematou o 13 de xuño coa gran final disputada no Stade de France de París, que enfrontou ao Stade Français co ASM Clermont Auvergne. Os equipos que descenderon ao Pro D2 foron o Aviron Bayonnais e o recentemente ascendido Lyon OU.

## Equipos 
Na competición participaron 14 equipos: os 12 mellor situados do Top 14 2013-2014 e os 2 ascendidos da segunda división, o Lyon OU e o Atlantique Stade Rochelais, que ocuparon as prazas que deixaran baleiras o USA Perpignan e o Biarritz Olympique ao descenderen no ano anterior.

## Liga regular 
Composta por 26 xornadas, comezou o 16 de agosto de 2014 e rematou o 23 de maio de 2015. O mellor equipo na liga regular foi o RC Toulon con 76 puntos, seguido de preto polo ASM Clermont Auvergne con 75. Os dous últimos equipos da táboa perderon a categoría. Os 6 primeiros pasaron á fase de eliminatorias polo título de campión.

## Fase final 
O seis mellores equipos da liga regular acadaron o dereito a loitar polo título nesta fase final. Os dous primeiros equipos da táboa pasaron a semifinais, mentres os catro seguintes tiveron que disputar unha eliminatoria previa. Tanto as semifinais como a final se disputaron en estadios neutrais, non así os encontros de cuartos de final.

O **Stade Français** acadou o seu 4º título de liga vencendo na final por 12 a 6 ao ASM Clermont Auvergne.

## Véxase tamén 
### Outros artigos 
* Top 14

### Ligazóns externas 
* Páxina oficial da LNR .
* Estatísticas do torneo en Itsrugby .
Antonio Reboiro Rodríguez

**Antonio Reboiro Rodríguez**, nado na Pobra do Brollón cara a 1896 e finado en Lugo o 7 de marzo de 1938, foi un político galego.

## Traxectoria 
Pertencía á Masonaría. Era presidente do Partido Agrario Radical Gallego de Veiga en 1931. Foi elixido concelleiro da Pobra do Brollón en 1931. Co triunfo da Fronte Popular en febreiro de 1936 foi nomeado alcalde. Co golpe de Estado do 18 de xullo de 1936 foi detido o 11 de agosto de 1937 e ingresado na Cadea de Monforte de Lemos. Xulgado en consello de guerra en Lugo por adhesión á rebelión o 6 de outubro, foi condenado a pena de morte. Foi executado en Lugo o 7 de marzo de 1938 con Dositeo Casanova Álvarez.

## Notas 
## Véxase tamén 
### Ligazóns externas 
* Ficha en Represión franquista en Lugo
* Identificados en Brollón 63 veciños que sufriron a represión franquista
30 anos con A Quenlla. De amor, dor e loita

***30 anos con A Quenlla. De amor, dor e loita*** é o undécimo álbum de estudio do grupo galego de folk A Quenlla. Foi publicado o 4 de marzo de 2014, polo selo 2001 Producciones.

Trátase dun dobre CD con letras de Álvaro Cunqueiro, Curros Enríquez, Darío Xohán Cabana, Xesús Rábade, Manuel María, Xosé María Díaz Castro ("Penélope") e os propios Mini e Mero. A produción musical foi realizada por Alfredo Garrido.

O disco gravouse no estudio do Concello de Arzúa entre outubro e decembro de 2013. Foi presentado o 28 de marzo de 2014 cun concerto na Casa do Saber, en Lugo.

## Lista de cancións 
### CD 1 
### CD 2 
## Notas 
## Véxase tamén 
### Ligazóns externas 
* Páxina oficial do grupo 
* Datos do álbum en itunes.apple.com
Os Irmandiños

***Os Irmandiños*** é o décimo álbum de estudio do grupo galego de folk A Quenlla. Foi publicado en 2010, polo selo 2001 Producciones.

O álbum está formado por unha serie de poemas de Manuel María sobre os irmandiños.

O 8 de agosto de 2010 presentouse o disco no Festival de Pardiñas, e o grupo cedeu todos os dereitos e a distribución á Irmandade Manuel María da Terra Chá.

## Lista de cancións 
## Notas 
## Véxase tamén 
### Ligazóns externas 
* Páxina oficial do grupo
Joana Amaral Dias

**Joana Beatriz Nunes Vicente Amaral Dias**, nada en Luanda, o 13 de maio de 1973, é unha psicóloga e política portuguesa.

## Traxectoria 
Filla do médico psicanalista e psiquiatra Carlos Amaral Días e da súa primeira dona Teresa Maria de Castro Nunes Vicente, é licenciada en psicoloxía pola Universidade de Coímbra, onde realizou o mestrado en psicoloxía clínica do desenvolvemento. É asistente no Instituto Superior de Psicoloxía Aplicada, en Lisboa.

Participa semanalmente no programa *Directo ao Asunto* e regularmente no programa de debates *Viceversa*, ambos os da canle de información RTPN, alén de asinar unha columna no Correo da Mañá e dominicalmente na revista *Vidas*, pertencente ao mesmo xornal, escribe sobre cinema. É unha das comentaristas permanentes do programa "Banho de Bóla" da Abola TV.

Militante do Bloco de Esquerda foi Deputada na Asemblea da República por esa formación entre 2002 e 2005. En 2006, apoiou a Mário Soares nas eleccións presidenciais portuguesas de 2006 como mandataria nacional da súa candidatura malia seguir formando parte do BE , o que levou a fortes críticas de diversos dirixentes da súa formación.
En maio de 2014 Joana Amaral Días deixou o Bloco de Esquerda, e dous días despois participou como oradora nunha convención do Partido Socialista, convidada polo dirixente António Costa. A fins de ano entrou no movemento "Junto Podemos" que abandonou en marzo de 2015 para constituír o grupo político Agir, co que se presenta en coalición co Partido Trabalhista Português e o Movimento Alternativa Socialista ás eleccións lexislativas de outubro de 2015.  Nas eleccións municipais de 2017 presentouse á Cámara Municipal de Lisboa por Nós, Cidadãos! e en 2024 encabezou a lista do ADN,  partido considerado de extrema dereita, porén o partido rexeita esa designación, ás eleccións europeas de 2024.

## Notas 
## Ligazóns externas 
* Perfil no Parlamento
Lino Enrique García Requejo

**Lino Enrique García Requejo**, nado en Pontevedra en 1856 e finado na mesma cidade o 23 de decembro de 1893, foi un mestre galego.

## Traxectoria 
Mestre e masón, introduciu en Galicia o sistema de ensino Froebel e publicou en 1887 o traballo *Froebel y su sistema educativo*. Foi avó de Daría González García e mais de Sebastián González García-Paz.
Vate

Os antigos escritores latinos empregaban o termo ***vate*** significando 'profeta' e 'vidente' en xeral; a palabra caeu en desuso no latín até que foi revivida por Virxilio. Posteriormente, Ovidio describiu a si mesmo coma o *vates* de Eros (Amores 3.9).

De acordo con Estrabón, Diodoro Sículo

## Notas
## Véxase tamén
### Bibliografía
*Perkins, Caroline A., "Ovid's Erotic Vates" en *Helios,* marzo de 2000.
*Rübekeil, Ludwig, *Wodan und andere forschungsgeschichtliche Leichen: exhumiert*, Beiträge zur Namenforschung (2003), 25&ndash;42.
*Peter Berresford Ellis, "The Druids", William B. Eerdmans Publishing (1995) 

### Ligazóns externas
*Descricións clásicas dos *vates* 
*Ovates
Kursk

**Kursk** (en ) é unha cidade localizada nos confíns occidentais de Rusia, preto da fronteira con Ucraína. É o centro administrativo do óblast de Kursk. A poboación da cidade era de 415&nbsp;159 habitantes segundo o censo de 2010. É unha cidade ferroviaria, industrial e de servizos.

## Véxase tamén 
### Ligazóns externas 
* Páxina oficial de Kursk
Célula falánxica externa

As **células falánxicas externas** ou **células de Deiters** son células de sostén que forman parte do órgano de Corti do oído interno. A súa función é soster as tres ou catro ringleiras de células ciliadas externas sensoriais do oído. Son células altas cilíndricas, que teñen a base apoiada na membrana basilar. Pola súa parte superior rodean a base das células ciliadas e as fibras nerviosas que chegan a ditas células, polo que por esta parte non chegan á superficie do órgano de Corti, pero pola parte lateral teñen unha fina prolongación con microtúbulos, que chega á superficie de dito órgano, onde forma unha placa apical plana ancha, que conecta coa ringleira adxacente de células ciliadas, que forma parte da lámina reticular. A parte superior destas células dá ao espazo de Nuel.

## Notas 
## Véxase tamén 
### Outros artigos 
Célula falánxica interna
La Troba Kung-Fú

**La Troba Kung-Fú** é un grupo musical catalán procedente de Barcelona, que toca rumba mesturada con diversos ritmos. O seu fundador, Joan Garriga creouno despois da separación de Dusminguet.

## Membros 
* Joan Garriga - Acordeón e voz principal
* Pep Terricabras - Batería
* Flor Inza - Percusións
* Luis Arcos - Guitarra
* Marià Roch - baixo e coros
* Muchacho - Guitarra flamenca e coros
* Toti Arimany - Dubber

## Discografía 
* *Clavell morenet* (Chesapik, 2007)
* ''Rumbia at Ernesto's*, 2009
* *A la panxa del Bou* (Chesapik, 2010)
* *Santalegria'' (Chesapik, 2013)

## Véxase tamén 
### Ligazóns externas 
*Páxina oficial
The Manticore and Other Horrors

***The Manticore and Other Horrors*** é o décimo álbum da banda inglesa de metal extremo Cradle of Filth, publicado o 29 de outubro de 2012 en Europa e ao día seguinte nos Estados Unidos. É o primeiro disco do grupo como trío, en vez da súa habitual formación de seis homes.

## Listaxe de cancións
Célula de Hensen

As **células de Hensen** son células que forman parte do órgano de Corti do oído interno con función de sostén. Están situadas entre as células falánxicas externas (células de Deiters) e as células de Claudius. Son células altas que chegan ao bordo exterior do órgano de Corti, situadas formando varias ringleiras de altura decrecente cara ás células de Claudius. As que dan ás células falánxicas externas, na súa parte superior dan ao túnel externo do órgano de Corti, cheo de líquido.

Reciben o seu nome polo científico alemán Christian Andreas Victor Hensen (1835-1924). As da base da cóclea son máis cuboidais cun polo apical alongado, e as da zona apical da cóclea son globulares con prolongación apical e presentan gotas lipídicas citoplasmáticas. Posúen receptores da eritropoetina, ciclooxixenase 2 e heregulina. Ademais do sostén, poderían ter unha función citoprotectora e de regulación dos ións dos líquidos cocleares, e de proliferación celular.

## Notas
Javier Fernández Fernández

O nome de **Javier Fernández Fernández** pode referirse a:
***Javier Fernández Fernández**, político asturiano, presidente do Principado de Asturias (n. 1948);
***Javier Fernández Fernández**, músico galego, batería de Los Piratas (f. 2015);

## Véxase tamén
*
Rui Tavares

**Rui Miguel Marcelino Tavares Pereira**, nado en Lisboa o 29 de xullo de 1972, é un escritor, historiador e político portugués.

## Traxectoria 
Licenciado en Historia e Historia da arte, é especialista en historia e cultura do século XVIII. Colaborador habitual do xornal Público, a revista Blitz e a canle de televisión SIC Notícias. Elixido en 2009 deputado no Parlamento Europeo como independente integrado na lista do Bloco de Esquerda, en 2011 abandonou a delegación do BE no Parlamento Europeo, con duras acusacións contra o líder da formación Francisco Louçã. Foi o redactor do relatorio sobre a situación dos dereitos fundamentais en Hungría logo da aprobación nese país da Lei Fundamental de 2011, e que a Comisión considerara que vulneraba dereitos e liberdades, restrinxía os poderes lexislativo e xudicial en beneficio do poder executivo e menosprezaba o Tribunal Constitucional, e que o Parlamento Europeo aprobóu no fundamental o 3 de xullo de 2013. Tavares foi en 2014 un dos fundadores do partido político Livre.

Nas eleccións lexislativas portuguesas de xaneiro de 2022, Tavares encabezou a candidatura do Livre polo distrito de Lisboa: con algo máis do 2% dos votos obtivo un escano, o único desa forza política.

## Obras 
* *O Arquitecto* (teatro)
* *O Fiasco do Milénio* (crónicas)
* *O Pequeno Libro do Grande Terremoto* (historia)
* *Pobre e Mal Agradecido*
* *O Regicídio*
* *A Ironia do Projecto Europeu*

## Notas 
## Véxase tamén 
### Ligazóns externas 
* Nota biográfica en Edições Tinta da China
Herdeiros de Dhais

**Hedeiros de Dhais F.G.** é un equipo de fútbol gaélico da localidade de Lalín, fundado no ano 2015. Está asociado a Asociación Galega de Fútbol Gaélico e compite na Liga Galega de Fútbol Gaélico, na Copa da AGFG, na Copa Galega de Fútbol Gaélico e no Campionato Ibérico de Fútbol Gaélico.

## Historia 
Nace no ano 2015 e participa na 2ª división da Liga Galega e na Copa Galega de Fútbol Gaélico.

## Clasificación masculina
### Tempada 2015/16 
*2ª División da Liga Galega de Fútbol Gaélico
*Copa da AGFG
*Copa Galega de Fútbol Gaélico
*Campionato Ibérico de Fútbol Gaélico

## Clasificación feminina
### Tempada 2015/16 
*Copa Galega de Fútbol Gaélico
*Campionato Ibérico de Fútbol Gaélico

## Uniforme 
Camisola a raias horizontais vermellas e negras coas mangas negras, pantalón vermello e medias negras.

## Cadro masculino 2015/16 
## Cadro feminino 2015/16 
## Corpo técnico 
## Véxase tamén 
### Ligazóns externas
*Páxina Asociación Galega de Fútbol Gaélico
Xosé María Durán

**Xosé María Durán Medraño**, nado en Vigo en 1971, é un ensaísta galego.

## Traxectoria 
Exerce como profesor de historia da cultura europea na Universidade Hanns Eisler de Berlín. Gañou o Premio Escritos sobre Arte da Fundación Arte y Derecho polo libro *Iconoclasia, historia del arte y lucha de clases* (2009).

## Obra en galego 
### Ensaio 
* *A obra pictórica de Xosé Lodeiro: un ensaio de aproximación pictórica*, 1997, Espiral Maior.
* *Blanco Torres*, 1999, Galaxia.
* *Da natureza de escritores, artistas e vermes. Ensaio sobre o pracer do traballo nun diálogo con Karl Marx*, 2014, Galaxia.

### Obras colectivas 
* *Aínda, O Capital. Novas perspectivas acerca de Marx e O Capital en Alemaña*, 2009, Laiovento.

## Obra en castelán 
### Ensaio 
* *Hacia una crítica de la economía política del arte*, 2008, Plaza y Valdés. 
* *Iconoclasia, historia del arte y lucha de clases*, 2009, Fundación Arte y Derecho.
* *La crítica de la economía política del arte*, 2015, CENDEAC.

### Obras colectivas 
* *William Morris: Trabajo y comunismo*, 2014, Maia Ediciones
* *Mercado Total/Total Market*, 2015, Aural Ediciones, con PSJM.

## Premios 
* Gañador do Premio *Escritos sobre Arte* da Fundación Arte y Derecho, por *Iconoclasia, historia del arte y lucha de clases* en 2009.
* Gañador do Premio Ramón Piñeiro de Ensaio en 2013, por *Da natureza de escritores, artistas e vermes. Ensaio sobre o pracer do traballo nun diálogo con Karl Marx*.

## Véxase tamén 
### Ligazóns externas 
* Ficha do autor  na Editorial Galaxia.
* Critical Aesthetics site de José María Durán.
Got Your Six

***Got Your Six*** é o sexto álbum de estudio do grupo norteamericano de heavy metal Five Finger Death Punch. Foi publicado o 4 de setembro de 2015.

## Contexto 
En xaneiro de 2015, o grupo anunciou os seus plans de comezar a gravar un novo disco de estudio planeado para finais do 2015. O 2 de maio de 2015 anunciaron que o título deste novo álbum sería *Got Your Six*. Posteriormente o 19 de maio de 2015 publicouse que ía ser a portada do disco xunto coa data de publicación tentativa para o 28 de agosto. Tamén publicaron unha parte do que sería o seu novo sinxelo, titulado "Jekyll and Hyde", e confirmaron as datas dunha xira por norteamérica xunto aos grupos Papa Roach, In This Moment e From Ashes To New, durante a que farían promoción do novo álbum.

O batería Jeremy Spencer declarou do disco que "É realmente máis brutal, con dinámicas máis extremas. Ten partes melódicas e tamén algunhas partes realmente brutais".

## Lista de temas 
## Notas
Black and white cookie

miniatura|Unha black-and-white cookie
miniatura|Caixa con Black and white cookies
A **black-and-white cookie**, ou **half-and-half cookie**, é unha galleta mol como un biscoito que leva nunha metade unha cobertura de fondant de vainilla e na outra de fondant de chocolate. É semellante á neenish tart, coa diferenza que esta vai cun recheo de crema, e a black-and-white cookie non.

Considérase unha sobremesa típica de Nova York que non se ha confundir coa half moon cookie, típica de Nova Inglaterra, de feitío semellante mais a súa receita é diferente. A súa orixe é descoñecida. En Alemaña existen unha galletas iguais, chamadas **Amerikaner** pero non se sabe de certo se proceden das americanas ou teñen outra orixe.

## Notas
Fumador pasivo

Un **fumador pasivo** é aquela persoa que aspira as substancias tóxicas e canceríxenas provenientes da combustión do tabaco e propagadas polo fume que desprende a mesma. Este consumo pasivo e perigoso para a saúde, tanto que as autoridades de diferentes países prohibiron o consumo do tabaco en lugares públicos.

Algúns dos efectos que produce estar exposto ao fume do tabaco poden ser cancro de pulmón, infeccións nas vías respiratorias e enfermidades cardíacas entre outras.

O fume do tabaco non só produce efectos nas persoas, tamén os produce nos animais. Como pode ser cancro de pulmón en cans e linfoma felino en gatos .
Eduard von der Ropp

**Eduard Michael Johann Maria von der Ropp **, nado o 15 de decembro de 1851 en Līksna (Imperio Ruso, hoxe Letonia) e finado o 25 de xullo de 1939 en Poznań (Polonia), foi un arcebispo da Igrexa Católica Latina alemán báltico, *comes romanus* e asistente ao Trono Pontificio, bispo de Vilnius entre 1903 e 1917, e posteriormente arcebispo de Mahilioŭ até o seu pasamento.

## Traxectoria 
Foi bautizado na Igrexa católica á que pertencía a súa nai, a condesa Isabella de Plater-Syberg.

Estudou Dereito en San Petersburgo, e posteriormente Teoloxía. O 2 de agosto de 1886 foi ordenado sacerdote da arquidiocese de Mahilioŭ. En 1893 foi nomeado preboste e deán de Curlandia, con sé en Liepāja. Alí comezou coa construción da actual catedral de San Xosé de Liepāja.

O 9 de xuño de 1902 foi nomeado bispo de Tiraspol, con sé en Saratov. Recibiu a consagración episcopal o 16 de novembro de 1902 de mans do metropolitano de Mahilioŭ Bolesław Hieronim Kłopotowski.

O 9 de novembro de 1903 foi nomeado bispo de Vilnius.

O 25 de xullo de 1917 foi nomeado arcebispo metropolitano de Mahilioŭ. Finou no cargo o 25 de xullo de 1939.

## Notas
Liga de Campións da UEFA 2015-16

A **Liga de Campións da UEFA 2015–16** foi a 61.ª edición da Liga de Campións da UEFA, a máxima competición europea de fútbol a nivel de clubs organizada pola UEFA.

A final xogouse no estadio San Siro de Milán, Italia.

## Roldas previas 
### Primeira rolda 
O sorteo tivo lugar 22 de xuño de 2015. A ida das eliminatorias disputouse o 30 de xuño e o 1 de xullo, mentres que a volta xogouse o 7 de xullo de 2014.

|}

### Segunda rolda 
Os partidos de ida xogáronse o 14 e 15 de xullo, e os de volta o 21 e o 22 de xullo de 2015.

|}

### Terceira rolda 
A terceira rolda divídese en dúas seccións: unha para campións e outra para non campións. Os equipos perdedores pasan á rolda de playoff da UEFA Europa League 2015-16. Os partidos de ida xogáronse o 28 e 29 de xullo, e os de volta o 4 e 5 de agosto de 2015.

|-
!colspan=6|Ruta de campións

|-
!colspan=6|Ruta de non campións

|}

### Rolda de play-off 
A rolda de play-off divídese en dúas seccións: unha para campións e outra para non campións. Os equipos perdedores pasaron á fase de grupos da UEFA Europa League 2015-16. Os partidos de ida xogáronse o 18 e 19 de agosto, e os de volta o 25 e 26 de agosto de 2015.

|-
!colspan=6|Ruta de campións

|-
!colspan=6|Ruta de non campións

|}

## Fase de grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Eliminatorias 
### Cadro 
### Oitavos de final 
Os partidos de ida xogáronse o 16, 17, 23 e 24 de febreiro, e os de volta o 8, 9, 15 e 16 de marzo de 2016.

|}

### Cuartos de final 
Os partidos de ida xogáronse o 5 e 6 de abril, e os volta o 12 e 13 de abril de 2016.

|}

### Semifinais 
Os partidos de ida xogáronse o 26 e 27 de abril, e os de volta o 3 e 4 de maio de 2016.

|}

### Final 
|
|vhalign="top"|300px|link=
|valign="top" width="50%"|

|}

## Estatísticas 
Nas estatísticas non se teñen en conta as roldas previas.

### Máximos goleadores 
### Máximos asistentes 
### Equipo da tempada 
A UEFA seleccionou os seguintes 18 xogadores para formar parte do mellor equipo do torneo.

## Notas 
## Véxase tamén 
### Outros artigos 
* Liga de Campións da UEFA
* UEFA

### Ligazóns externas 
* Páxina oficial da UEFA
Cutting Crew

**Cutting Crew** é unha banda de rock do Reino Unido, formada en Inglaterra no ano 1985. É considerada unha banda *One-hit wonder*, xa que é principalmente recordada pola súa canción de éxito "(I Just) Died In Your Arms".

No 2006, a banda retornou cunha nova formación mantendo só o vocalista fundador, Nick Van Eede e así permanece até hoxe.
## Membros 
* Nick Van Eede - vocalista, guitarra
* Gareth Moulton - guitarra
* Sam Flynn - teclado
* Dominic Finley - Baixo
* Tom Arnold - batería

### Antigos membros 
* Kevin MacMichael - guitarra
* Colin Farley - baixo
* Martin "Frosty" Beedle - batería
* Tony Moore - teclado

## Discografía 
* Broadcast (1986)
* The Scattering (1989)
* Compus Mentus (1992)
* Grinning Souls (2006)

## Véxase tamén 
### Ligazóns externas 
* Perfil de Cutting Crew en VH1 
* Páxina web de Cutting Crew
Lucas Piazón

**Lucas Domingues Piazón**, nado en São Paulo o 20 de xaneiro de 1994, é un futbolista profesional brasileiro, máis coñecido como **Lucas Piazón**. Xoga como extremo esquerdo o dianteiro e o seu club actual é o Eintracht Frankfurt.
Buda Tian Tan

**Buda Tian Tan** (en ), tamén coñecido como o **Gran Buda**, é unha estatua de bronce xigante de Siddhartha Gautama que se atopa en Ngong Ping, na illa Lantau de Hong Kong. Completada en 1993, a estatua está preto do mosteiro Po Lin e simboliza a relación de harmonía entre o ser humano e a natureza, as persoas e a fe. É o maior centro budista de Hong Kong e tamén é unha importante atracción turística.

## Galería de imaxes 

Ficheiro:Buddha lantau.jpg|Vista frontal.
Ficheiro:Tian Tan Buddha Face.jpg|Detalle da estatua.
Ficheiro:Tain Tan Buddha NP.JPG|Vista do Buda dende Ngong Ping.
Ficheiro:Tian Tan Entrance.JPG|Entrada para ver o Buda.

## Notas 
## Véxase tamén 
### Ligazóns externas 
*plm.org.hk  
*np360.com.hk 

### Outros artigos 
*Budismo
*Arte budista
*Lista das estatuas máis altas
One-hit wonder

***One-hit wonder*** (en galego: *marabilla dun só éxito*) é un termo da industria musical que designa a un artista ou grupo que só é coñecido por un sinxelo exitoso.

## Lista VH1 dos maiores one-hit wonders
Varios canais de televisión adicados á música como MTV, VH1 e MuchMusic fixeron especiais adicados ó tema. En 2002 o canal estadounidense VH1 transmitiu un especial de "100 maiores one-hit wonders da América". Os 20 primeiros foron:

#Los del Río - "Macarena" (1996)
#Soft Cell - "Tainted Love" (1982)
#Dexys Midnight Runners - "Come On Eileen" (1983)
#Right Said Fred - "I'm Too Sexy" (1992)
#Toni Basil - "Mickey" (1982)
#Baha Men - "Who Let the Dogs Out?" (2000)
#Vanilla Ice - "Ice Ice Baby" (1991)
#A-Ha - "Take on Me" (1985)
#Gerardo - "Rico Suave" (1991)
#Nena - "99 Luftballoons" (1984)

## One-hit wonders en España
En España destacan como *One-hit wonders* Melody, Las Ketchup, Los del Río, Rebeca, Las Supremas de Móstoles ou El Koala entre outros.

## Notas
Endeavour

O termo **Endeavour** pode referirse a:

* ***HMS Endeavour***,  nome de 9 barcos da Mariña Real Británica, entre os que está o ***HMB Endeavour*** do capitán James Cook.
* O **transbordador espacial Endeavour.
* O **Endeavour'*, un cráter de impacto situado na *Meridiani Planum'', no planeta Marte.
Arachnid

***Arachnid*** é un filme español de terror en lingua inglesa dirixido por Jack Sholder. No filme, unhas arañas xigantes ameazan os superviventes dun accidente de avión. Está protagonizado por Alex Reid, Chris Potter, Rocqueford Allen, Robert Vicencio, Ravil Isyanov, Neus Asensi e José Sancho. O filme foi dobrado ao galego, e estreouse nos cines en 2001.

## Argumento 
Nunha illa do Pacífico Sur, un pequeno avión vese obrigado a facer unha aterraxe de emerxencia. Unha expedición secreta viaxa alí para investigar un suposto virus mortal que está a decimar a poboación local. Encabezada polo escéptico aventureiro Valentine, a expedición está formada polo prestixioso profesor Samuel León, a súa axudante Susana e o piloto Loren Mercer, un antigo exército que espera atopar ao seu irmán, desaparecido nunha misión secreta. Moi pronto comezarán a ocorrer eventos estraños. Cando a expedición científica comeza a viaxar ao outro lado da illa, descubrirá con horror que a zona está habitada por enormes arañas mutantes de orixe extraterrestre, e cun voraz instinto asasino.

## Dobraxe 
## Produción 
Escrito por Mark Sevi, o guión foi traído a Yuzna por Sheri Bryant e impulsado por un executivo de Filmax que era un gran fan das películas de monstros da década de 1950. Yuzna argumentou que unha película de monstros xigantes era unha boa idea, xa que non ten elementos argumentais que fosen controvertidos en ningún país do mundo. O guión foi reescrito por Yuzna e Sevi, engadindo as criaturas antes de que a araña xigante aparecese para crear tensión e a aldea.

É a segunda película baixo o selo Fantastic Factory e a segunda película estreada polo selo no ano 2001 despois de que "*Faust*" estrease en España en febreiro. A película rodouse en Barcelona para escenarios e en México para escenas ao aire libre de maio a xullo de 2000.

Brian Yuzna púxose en contacto con Robert Kurtzman e Tobe Hooper para dirixir a película, pero Julio Fernández, un dos produtores e creadores de Fantastic Factory, propúxolle a Jack Sholder despois de ver "*Hidden, o oculto*". O deseño principal da araña e os efectos prácticos doutras criaturas foron creados por Steve Johnson e o seu equipo, XFX.

## Notas 
## Véxase tamén 
### Ligazóns externas
Flying Fish Cove

**Flying Fish Cove** é o asentamento máis importante e a capital da Illa de Nadal. A cidade atópase bañada polas augas do océano Índico. Aínda que orixinalmente foi chamada así polo nome do buque británico * peixe voador*. En moitos mapas a cidade aparece simplemente como «The Settlement» (o asentamento), trátase do primeiro asentamento inglés na illa, establecido en 1888.

Ao redor dunha terceira parte da poboación do territorio, uns 1 600 habitantes, reside en Flying Fish Cove. O asentamento atópase localizado no extremo nordeste da illa. Dispón dun pequeno porto que presta servizo aos iates propiedade dos turistas, así como dun pequeno aeródromo situado algúns quilómetros ao sueste. Ademais é posible practicar o mergullo nas praias de Flying Fish Cove. A poboación está formada na súa maioría por chineses, unha minoría de malaios e unha escasa presenza de australianos.

## Notas 
## Véxase tamén 
### Bibliografía 
* Golder Associates.(1995) Landslide risk assessment, Flying Fish Cove, Christmas Island, Indian Ocean : submitted to Australian Construction Services. Leederville, W.A. : Golder Associates. "October 1995"
Union Bordeaux Bègles

O **Union Bordeaux Bègles** é un equipo profesional de rugby francés da cidade de Bordeos, a capital do departamento da Gironda e da rexión da Aquitania. O club fundouse fai pouco, no ano 2005, e dende entón segue progresando ata acadar o seu mellor resultado ata o momento, a vitoria nos playoffs por xogar na Copa de Campións Europea de Rugby 2015-2016. O equipo ten xogado en bastantes campos, mais os estadios nos que xoga actualmente son o Stade Chaban-Delmas con capacidade para 34.694 espectadores (estadio principal) e o Novo Estadio de Bordeos dunha capacidade para 40.000 espectadores (estadio secundario e no que xoga nunhas 3 ocasións ao ano).

## Palmarés 
O Union Bordeaux Bègles aínda non conseguiu ningún título de relevancia. A vitoria máis salientable foi a conseguida no play-off da Copa de Campións Europea de Rugby 2015-2016, coa que o club logrou clasificarse para mencionada competición.

## Tempada actual 
## Véxase tamén 
### Ligazóns externas 
* Páxina oficial do club
Eulalia

**Eulalia** pódese referir a:
## Antroponimia 
* **Eulalia**, variante culta do nome propio galego **Baia**, de orixe grega *Ευλαλια*, significando "elocuente", Olalla, Olaia. Existe a variante masculina Olallo ou Eulalio.

### Santas 
Santa Baia, coñecida en Galicia tamén coma Santalla, Santaia, Santa Olalla, Santa Olaia ou Santa Eulalia:
* **Santa Baia de Barcelona** (h.290-†303) tamén Santa Eulalia– Festividade 12 de febreiro.
* **Santa Baia de Mérida** (h.292-†304) tamén Santa Eulalia – Festividade: 10 de decembro.

### Outros 
* Eulalio, nado no 380, antipapa de orixe romana.
* Eulalia de Borbón ou Baia de Borbón (*1864–†1958), infanta de España, filla da raíña Isabel II de España.
* Eulalia Agrelo Costas, nada en Rianxo en 1974, é unha filóloga e ensaísta galega.
* Eulalia Ramón, actriz española.
* Eulalia Galvarriato, escritora española.
* Eulalio Gutiérrez, presidente de México 1914-15.
* Eulalio García, ciclista español.

## Ciencia 
* (495) Eulalia, asteroide.
* *Eulalia*, xénero de plantas da familia das poáceas.
* *Eulalia japonica*, sinónimo de *Miscanthus sinensis*, planta da familia das poáceas. 
* *Eulalia*, xénero cunhas 20 especies de anélidos poliquetos da familia Phyllodocidae.  
* *Eulalia*, sinónimo do xénero *Odontomyia*, insectos dípteros da familia Stratiomyidae..
**Adelpha eulalia*, especie de insecto lepidóptero da familia Nymphalidae.

## Miscelánea 
* Eulalia, novela de Brian Jacques, publicada en 2007.
* "Eulalia", pintura de Jeffrey Simmons de 1998, que se atopa en Tacoma Art Museum.

## Véxase tamén 
### Outros artigos 
* Baia
* Santa Baia
* Santa Olalla
* Santa Olaia
* Santalla
* Santaia
* Santa Eulalia
Santa Eulalia

O nome **Santa Eulalia** (variante culta de Santa Baia) ou **Santa Eulàlia** (en catalán) pode referirse a:

***Santa Baia de Barcelona** (h.290-†303), tamén Santa Eulalia ou Santalla de Barcelona. Festividade 12 de febreiro;
***Santa Baia de Mérida** (h.292-†304), tamén Santa Eulalia ou Santalla de Mérida. Festividade: 10 de decembro.

Como topónimo, sempre aparece nas formas de Santa Baia, Santalla ou Santa Olalla, pode referirse a:

;En Galiza
***Santa Eulalia**, lugar da parroquia de Lousada, no concello de Guntín;
***Santa Eulalia**, lugar da parroquia de Vilar de Cabalos, no concello de Taboada.

;Fóra de Galiza

;En Andalucía
***Santa Eulalia**, localidade do concello de Úbeda, na provincia de Xaén.

;En Aragón
***Santa Eulalia del Campo**, concello da provincia de Teruel;
***Santa Eulalia de Gállego**, concello da provincia de Zaragoza;
***Santa Eulalia de la Peña**, localidade do concello de Nueno, na provincia de Huesca;
***Santa Eulalia la Mayor**, localidade do concello de Loporzano, na provincia de Huesca.

;En Cantabria
***Santa Eulalia**, localidade do concello de Polaciones.

;En Castela e León
***Santa Eulalia del Río Negro**, localidade do concello de Rionegro del Puente, na provincia de Zamora;
***Santa Eulalia de Tábara**, localidade do concello de Moreruela de Tábara, na provincia de Zamora.

;En Cataluña
***Santa Eulàlia de Riuprimer**, concello da provincia de Barcelona;
***Santa Eulàlia de Ronçana**, concello da provincia de Barcelona;
***Palau de Santa Eulàlia**, concello da provincia de Xirona;
***Santa Eulàlia**, barrio de L'Hospitalet de Llobregat, na provincia de Barcelona;
***Santa Eulàlia**, lugar do concello de Conca de Dalt, na provincia de Lleida;
*'''Santa Eulàlia d'Éller**, entidade de poboación de Bellver de Cerdanya, na provincia de Xirona;
***Santa Eulàlia de Puig-oriol**, capital do concello de Lluçà, na provincia de Barcelona;
***El Raval de Santa Eulàlia''', entidade de poboación de Santa Maria d'Oló, na provincia de Barcelona.

;Na Rioxa
***Santa Eulalia Bajera**, concello da Rioxa.

## Véxase tamén
### Outros artigos
*Parroquias de Galicia baixo a advocación de santa Eulalia